b'\n_START_ARTICLE_\nAndreas Maislinger\n_START_SECTION_\n\xc5\xbdivljenjepis\n_START_PARAGRAPH_\nAndreas Maislinger je \xc5\xa1tudiral v Salzburgu pravno- in politi\xc4\x8dno znanost ter zgodovino in politi\xc4\x8dno znanost na Dunaju. Obiskoval je tudi univerze v Frankfurtu na Majni, v Berlinu, Innsbrucku in univerzo Salzburger Seminar. Leta 1980 je prejel doktorat na temo problemov avstrijske obrambne politike. Kasneje je bil skupaj z Joachimom Schl\xc3\xb6rjem prostovoljec pri poljskem referatu organizacije Aktion S\xc3\xbchnezeichen Friedensdienste (ASF), ki sta ga vodila Volker von T\xc3\xb6rne in Christoph Heubner. Nato je delal kot civilnik pri Internationaler Vers\xc3\xb6hnungsbund na Dunaju in bil mo\xc4\x8dno povezan s Service Civil International (SCI)._NEWLINE_Od leta 1982 do 1991 je delal na najrazli\xc4\x8dnej\xc5\xa1ih univerzah, med drugim na in\xc5\xa1titutu za politi\xc4\x8dno znanost v Innsbrucku, na University of New Orleans, Humboldt-Universit\xc3\xa4t zu Berlin, na Johannes-Kepler-Universit\xc3\xa4t Linz in na Hebrejski univerzi v Jeruzalemu. V naslednjih letih je bil soustanovitelj oziroma ustanoviteljski \xc4\x8dlan \xc5\xa1tevilnih organizacij in ustanov: 1982 Arbeitsgemeinschaft Unabh\xc3\xa4ngiger Friedensinitiativen \xc3\x96sterreichs, 1986 Avstrijsko-Izraelska ustanova Tirol in 1988 Internationale Helsinki-F\xc3\xb6deration f\xc3\xbcr Menschenrechte in der DDR. Znan je postal po svojih nastopih v oddajah Club 2._NEWLINE_Od leta 1992 je Maislinger znanstveni vodja letne prireditve Braunauski dnevi sodobne zgodovine (Braunauer Zeitgeschichte-Tage). Kot ustanovitelj avstrijskega spominskega dela, ki se ukvarja s holokavstom, se mo\xc4\x8dno zavzema za zakonsko udejstvovanje tega na\xc4\x8dina nadomestnega voja\xc5\xa1kega dela v Avstriji. Podpirali so ga predvsem Simon Wiesenthal, Teddy Kollek in Gerhard R\xc3\xb6thler._NEWLINE_Do leta 1996 je objavljal kolumne v judovskem \xc4\x8dasopisu J\xc3\xbcdische Rundschau in v innsbru\xc5\xa1kem \xc4\x8dasopisu tip. 1998 je ustanovil organizacijo \xc3\x96sterreichischer Auslandsdienst (Avstrijska organizacija za delo v zamejstvu). Poleg tega je dejaven tudi pri projektih, ki podpirajo zelo nadarjene otroke._NEWLINE_Leta 2005 mu je avstrijski predsednik Heinz Fischer srebrno zna\xc4\x8dko za posebne zaslu\xc5\xbeke v avstrijski republiki. Leta 2006 je dobil Austrian Holocaust Memorial Award, ki ga podelijo osebam, ki se posebno zavzemajo za spomine na holocavst.'